text: Художник от албански произход създаде изцяло балкански комиксов супергерой. Шкипонджа, чието име в превод означава Орел, защитава жителите на град Призрен в Косово и се бори с неправдата не със суперсили, а с помощта на своя ум и съобразителност. Първият комикс с приключенията на героя ще излезе на пазара в края на юли. Борецът срещу неправдата, защитаващ слабите и безсилните, е облечен в яркочервен костюм, носи маска и символът му е двуглавият орел от флага на Албания. Шкипонджа, за разлика от другите комиксови герои, не разчита на суперсили, а на своя ум и съобразителност.
  „Създадох Шкипонджа, защото мисля, че албанците трябва да имаме собствен комиксов герой, с който да се гордеем. Получих вдъхновение от американските комикси, макар да внесох някои промени в начина, по-който мисли и действа нашият албански супергерой“, обясни създателят на комикса Гани Сундури.
  Той твърди, че супергероят му не е политически мотивиран. Той се бори срещу злите сили в Призрен, града, където живее, и за доброто на неговите граждани. Първият комикс с приключенията на Шкипонджа се очаква да излезе на пазара в края на юли. Очаква се до края на годината да излязат още седем книги.
  Волейболистите на Левски обърнаха и се наложиха като домакини над Марек Юнион Ивкони (Дупница) с 3:1 (20:25, 25:16, 25:16, 25:20) в мач от предпоследния 21-и кръг на редовния сезон, игран в зала „Универсиада“.
  Така по-малко от 48 часа след петгеймовата загуба от Черно море (Варна) в София, „сините“ се реваншираха пред своите фенове. Левски запазва 6-о място във временното класиране с 36 точки след 12 победи и 9 загуби, с колкото е и 5-ия Хебър (Пазарджик), но с 13 победи и 8 загуби.
  Дупничани пък продължават да са 8-и с 8 победи, 13 загуби и 20 точки. В последния 22-и кръг момчетата на Владо Николов са отново домакини, но този пък на аутсайдера Арда (Кърджали), докато Марек гостува на Черно море във Варна. Срещите са в петък (2 март) от 18,30 часа.
  Дупничани показаха нахъсана игра в първия гейм и го взеха без особени проблеми с 25:20. Последваха, обаче, два бързи гейма с по 25:16 за Левски и резултатът беше обърнат до 2:1. Четвъртият гейм започна с аванс за Марек от четири точки, но в средата на частта това изоставане беше наваксано от „сините“. Те постепенно трупаха преднина и след 25:20 и силна игра на Смилен Мляков затвориха мача в своя полза с 3:1.